 Xildhibaan Saadiq waxa uu, caddayn laaan iyo caadifad, ula xidhiidhiyey shirkadaha Dahabshiil maalgelinta colaadda u dhaxaysa Somaliland iyo Puntland ee ciidamadoodu isku haleeleen aagga Tukaraq, isaga oo is-hilmaansiinayey in Dahabshiil dhulalka Soomaalida oo dhan iyo caalamkaba si isku mid ah, oo aan eex lahayn, ugu adeego macaamiishiisa oo Soomaalidu u horrayso. 